ജമ്മു കശ്മീരില് ഒരു ഭീകരന് കൂടി പിടിയില് ശ്രീനഗര് : ജമ്മു കശ്മീരില് ഭീകര വിരുദ്ധ പ്രവര്ത്തനങ്ങള് ശക്തമാക്കി സുരക്ഷാ സേന. രഹസ്യവിവരത്തിന്റെ അടിസ്ഥാനത്തില് നടത്തിയ പരിശോധനയില് ഭീകരനെ സുരക്ഷാ സേന പിടികൂടി. അവന്തിപ്പോരയിലെ ഖ്രൂ മേഖലയില് നിന്നുമാണ് ഭീകരനെ സുരക്ഷാ സേന കസ്റ്റഡിയില് എടുത്തത്. ട്വിറ്ററിലൂടെയാണ് സുരക്ഷാ സേന ഇക്കാര്യം അറിയത്. മേഖലയില് ഭീകരന് ഒളിച്ചിരിക്കുന്നുണ്ടെന്നായിരുന്നു അവന്തിപ്പോര പോലീസിന് ലഭിച്ചിരുന്ന രഹസ്യവിവരം. ഇതേ തുടര്ന്നാണ് സുരക്ഷാസേന തെരച്ചില് നടത്തിയത്. ഇയാളുടെ പക്കല് നിന്നും പിസ്റ്റല് ഉള്പ്പെടെയുള്ള ആയുധങ്ങളും സ്ഫോടക വസ്തുക്കളും പിടിച്ചെടുത്തിട്ടുണ്ട്. നേരത്തെ അവന്തിപ്പോരയിലെ പാംപോര് പ്രദേശത്ത് നിന്നും ഹിസ്ബുള് മുജാഹിദ്ദീന് ഭീകരനെ സുരക്ഷാ സേന അറസ്റ്റ് ചെയ്തിരുന്നു. ഇതിന് പിന്നാലെയാണ് വീണ്ടും ഭീകരനെ പിടികൂടിയിരിക്കുന്നത്.